**FIŞA MĂSURII M19/6A/1 - Diversificarea activităților economice și crearea de locuri de muncă**

**Denumirea măsurii – Diversificarea activităților economice și crearea de locuri de muncă**

**CODUL Măsurii - M19/6A/1**

**Tipul măsurii:**

**□ INVESTIȚII**

**□ SERVICII**

**🗷 SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Un sprijin prin SDL este necesar pentru dezvoltarea activităților non-agricole care să conducă la crearea de locuri de muncă, creșterea veniturilor populației rurale și reducerea disparităților dintre zona GAL TO şi mediul urban aflat în imediata apropiere, având în vedere lipsa de capital în zonă, precum și cunoștințele reduse în managementul afacerilor într-un alt domeniu decât agricultura.

Un rol important în acestă SDL îl are diversificarea activităţilor din zona GAL TO şi crearea de alternative de venit ce vor fi stimulate prin această măsură. Sprijinul va fi acordat pe baza unui plan de afaceri şi va fi direcţionat către infiinţarea de noi activităţi non agricole în scopul creării de locuri de muncă.

Măsura dă posibilitatea amelorării punctelor slabe identificate în cadrul analizei SWOT privind:

* nivel de trai relativ scăzut datorită ocupării, în general, în agricultura de subzistență;
* număr mic de IMM-uri în zona vizată;
* locuri de muncă relativ puține în zona rurală vizată;
* dotări tehnice reduse și necorespunzătoare ale societăților existente;
* activitățile economice se referă în general la comerț, fapt ce denotă o utilizare slabă, aproape inexistentă a tehnologiilor inovatoare;
* nivel scăzut al venitului pe gospodărie;
* calitatea slabă a serviciilor turistice rurale (agropensiuni, agrement etc);
* neutilizarea energiei regenerabile fotovoltaice pentru acoperirea parțială a consumului energetic din cadrul intreprinderilor;
* acces scăzut la resurse financiare pentru micii antreprenori şi a noilor iniţiative de afaceri în mediul rural

și transformarea acestora în puncte tari cu ajutorul oportunității de finanțare prin măsura 19 LEADER.

Sprijinul acordat va contribui la promovarea diversificării activităților către **noi activități non-agricole** în cadrul gospodăriilor agricole, a microîntreprinderilor și întreprinderilor mici și, implicit, prin crearea de locuri de muncă, obținerea de venituri alternative pentru populația din mediul rural și reducerea gradului de dependență faţă de sectorul agricol

Obiectiv(e) de dezvoltare rurală:

**c) Obținerea unei dezvoltări teritoriale echilibrate a economiilor și comunitățiilor rurale, inclusiv crearea și menținerea de locuri de muncă**.

Obiectiv(e) specific(e) al(e) măsurii **M19/6A/1**: **OS.2.** Dezvoltarea și/sau diversificarea activităţilor economice non-agricole\* prin oferirea de sprijin financiar și încurajarea micilor întreprinzători din spaţiul GAL TO.

Măsura contribuie la prioritatea/prioritățile prevăzute la art. 5, Reg. (UE) nr. 1305/2013: (**P6) Promovarea incluziunii sociale, a reducerii sărăciei și a dezvoltării economice în zonele rurale**

Măsura corespunde obiectivelor art. 19 din Reg. (UE) nr. 1305/2013

Măsura contribuie la Domeniul de intervenție **DI 6A Facilitarea diversificării, a înființării și a dezvoltării de întreprinderi mici, precum și crearea de locuri de muncă**

Măsura contribuie la obiectivele transversale ale Reg. (UE) nr. 1305/2013: inovare: Diversificarea activităţilor economice în zona GAL TO va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor cuprinse în GAL TO.

Complementaritatea cu alte măsuri din SDL: Măsura este complementară cu măsurile 19/6A/2, 19/6B/1, 19/6B/2 – toate acestea răspunzând priorității nr. 6.

Sinergia cu alte măsuri din SDL: Măsura va asigura sinergic un nivel de viaţă mai ridicat, creşterea gradului de incluziune pe piaţa muncii şi dezvoltarea economică în mediul rural. Astfel structura ocupaţională a populaţiei de pe teritoriul GAL TO va tinde să se echilibreze, vor creşte condiţiile de viaţă a populaţiei, conducând la o revitalizare a economiei zonale.

Măsura este **sinergică cu măsurile 19/2B1,19/ 3A1 SI MASURA 19/6A/1**

**2. Valoarea adăugată a măsurii.**

Necesitatea finanțării acestei măsuri:

În cadrul acestei măsuri se va acorda sprijin pentru facilitarea diversificării prin înfiinţarea şi dezvoltarea de microîntreprinderi şi întreprinderi mici în sectorul non-agricol din zonele rurale, în vederea unei dezvoltări economice durabile, creării de locuri de muncă și reducerii sărăciei în teritoriul GAL TO.

Sprijinul va viza crearea de noi activități non-agricole pentru fermierii de mici dimensiuni organizați ca și microintreprinderi, pentru micii întreprinzători din mediul rural, acordându-se prioritate sectoarelor cu potențial ridicat de dezvoltare identificate în AP, în concordanță cu Strategia Națională de Competitivitate.

Această măsură vizează:

• diversificarea economiei prin creşterea numărului de microîntreprinderi şi întreprinderi mici în sectorul non-agricol, dezvoltarea serviciilor şi crearea de locuri de muncă în spațiul GAL TO;

• încurajarea menținerii și dezvoltării activităților meșteșugărești tradiționale.

**Valoarea adăugată** derivă din faptul că inițiativa locală combină soluții de dezvoltare a zonei GAL TO, reflectate în acțiuni specifice acestor nevoi - creșterea nivelului de trai, creșterea numărului de IMM-uri, dezvoltarea serviciilor turistice - soluții care răspund nevoilor identificate la nivelul comunității locale.

Prin justificările referitoare la necesitatea finanțării acestei măsuri, măsură care se regăsește la nivel național, este pusă în evidență valoarea adăugată pe care această măsură o determină la nivelul teritoriului vizat. Totodată valoarea adaugată a acestei măsuri este generată de caracterul inovator al intervenției (prin soluțiile inovatoare la problemele existente: investiții în sectoare prioritare cu accent pe agroturism și servicii turistice – indicatori specifici).

**3. Trimiteri la alte acte legislative**

* Regulamentul (UE) nr. 1303/2013, Regulamentul (UE) nr. 1305/2013, Regulamentul (UE) nr. 1306/2013, Regulamentul de punere în aplicare (UE) nr. 808/2014, Regulamentul de punere în aplicare (UE) nr. 809/2014, Regulamentul de punere în aplicare (UE) nr. 908/2014
* Legea nr. 31/1990 privind societăţile comerciale – Republicare, cu modificările şi completările ulterioare;
* Legea nr 82/ 1991 a contabilităţii – Republicare, cu modificările şi completările ulterioare;
* Legea 160/1998 pentru organizarea şi exercitarea profesiunii de medic veterinar;
* Legea nr. 36/1999 privind societățile agricole și alte forme de asociere în agricultură;
* Legea nr. 571/ 2003 privind Codul Fiscal, cu modificările şi completările ulterioare;
* Legea nr. 346/ 2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;
* Ordonanţa de urgenţă a Guvernului nr. 44/ 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare;
* Ordonanţa de urgenţă a Guvernului nr. 66/ 2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare;
* OG 124/1998 privind organizarea şi funcţionarea cabinetelor medicale;
* Ordinul nr. 65/2013 cu modificările şi completările ulterioare al ANT privind Norme de clasificare a structurilor de turism;
* Ordinul președintelui ANT nr. 221/2015 pentru modificarea [Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publica, a licenţelor şi brevetelor de turism](file:///F%3A%5CAppData%5CLocal%5CAppData%5CLocal%5CAppData%5CUSERS%5Cbdinca%5CAppData%5CLocal%5CMicrosoft%5CWindows%5CTemporary%20Internet%20Files%5Cloredana.mateiu%5Csintact%203.0%5Ccache%5CLegislatie%5Ctemp70018%5C00156634.htm), aprobate prin Ordinul preşedintelui Autorităţii Naţionale pentru Turism nr. [65/2013](file:///F%3A%5CAppData%5CLocal%5CAppData%5CLocal%5CAppData%5CUSERS%5Cbdinca%5CAppData%5CLocal%5CMicrosoft%5CWindows%5CTemporary%20Internet%20Files%5Cloredana.mateiu%5Csintact%203.0%5Ccache%5CLegislatie%5Ctemp70018%5C00156521.htm);
* Ordinul MADR nr.1731/2015 privind privind instituirea schemei de ajutor de minimis "Sprijin acordat microîntreprinderilor şi întreprinderilor mici din spaţiul rural pentru înfiinţarea şi dezvoltarea activităţilor economice neagricole" ;
* Programul National de Dezvoltare Rurala 2014-2020, aprobat prin Decizia Comisiei de punere în aplicare nr. C(2016) 862/ 09.02.2015.

**4. Beneficiari direcți/indirecți (grup țintă)**

Beneficiari direcți:

* Fermieri sau membrii unei gospodării agricole, care își diversifică activitatea prin înființarea unei activități non-agricole în spațiul rural pentru prima dată. Persoanele fizice neautorizate nu sunt eligibile;
* Micro-întreprinderi și întreprinderi mici existente din spațiul rural, care își propun activități non-agricole, pe care pe care nu le-au mai efectuat până la data aplicării pentru sprijin;
* Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups);

Beneficiari indirecţi:

* populația de pe teritoriul GAL TO

**5. Tip de sprijin**

**Se va stabili în conformitate cu prevederile art. 67 al Reg. (UE) nr. 1303/2013.**

Sprijinul va fi acordat sub formă de sumă forfetară pentru finanțarea de noi activități non-agricole în mediul rural pe baza unui plan de afaceri.

**6. Tipuri de acțiuni eligibile și neeligibile**

**Costuri eligibile:** sprijinul se acordă pentru activităţile prevăzute pentru îndeplinirea obiectivelor din cadrul Planului de Afaceri (PA). Toate cheltuielile propuse prin PA, inclusiv capital de lucru și capitalizarea întreprinderii şi activităţile relevante pentru implementarea corectă a PA aprobat, pot fi eligibile, indiferent de natura acestora.

**Costuri neeligibile:** Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.

**7. Condiții de eligibilitate**

* Solicitantul trebuie să se încadreze în categoria beneficiarilor eligibili;
* Solicitantul trebuie să prezinte un plan de afaceri;
* Proiectul trebuie să se încadreze în cel puțin unul dintre tipurile de activități sprijinite prin sub-măsură;
* Sediul social și punctul/punctele de lucru trebuie să fie situate în spațiul rural iar activitatea va fi desfășurată în spațiul rural;
* Implementarea planului de afaceri trebuie să înceapă în cel mult 9 luni de la data deciziei de acordare a sprijinului.

Sprijinul se acordă sub formă de primă, în 2 tranșe, prima tranșă se acordă după semnarea Contractului de Finanțare și reprezintă 70% din cuantumul sprijinului. Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată (cerința va fi verificată în momentul finalizării implementării planului de afaceri).

**8. Criterii de selecție**

* Proiecte care sunt inițiate de o întreprindere existentă, care a desfășurat în principal activitate în domeniul agricol și intenționează să-și diversifice activitatea în sectorul non-agricol. Activitatea agricolă trebuie să fie realizată pe perioada a cel puțin 12 luni de la data înființării și până la data depunerii cererii de finanțare.
* Proiecte ce vizează activități de producție din sectoarele cu potențial de creștere. Proiectul vizează activități conform codului CAEN aferent activității de producție scorate.
* Proiecte ce vizează servicii din sectoarele cu potențial de creștere. Proiectul vizează prestarea de servicii conform codului CAEN aferent serviciului scorat.
* Proiecte ce vizează investiţii în agroturism (pensiuni agroturistice și/sau servicii de agrement\*)

***\*Serviciile turistice de agrement****- sunt acele servicii (care pot include și dotări) obligatorii de realizat, conform clasificării agropensiunii, în funcție de numărul de margarete (conform ordin ANT 65/2013).*

**9. Sume (aplicabile) și rata sprijinului**

Sprijinul se acordă sub formă de sumă forfetară. Cuantumul sprijinului este de 38.000 de euro/proiect, cu posibilitatea majorării sprijinului la valoarea de 40.000de euro/proiect în cazul activităților de producție, servicii medicale, sanitar-veterinare și de agroturism. Nu exist sume intermediare.

Valoarea alocată măsurii este de 364.000,00 eur si reprezintă 22,17% din valoarea SDL. La stabilirea ponderii valorii alocate sprijinului s-a avut în vedere suma disponibilă pentru toată strategia de dezvoltare locală şi numărul potenţialilor beneficiari care şi-au exprimat interesul pentru astfel de proiecte.

**10. Indicatori de monitorizare**

* Locuri de muncă create - 3

Indicatori specifici:

* Număr Agropensiuni - 1
* Număr Servicii de agrement -1